Silenci a Burjassot davant l’últim assassinat d’una dona, per violència masclista
2025-07-24

Hui dimarts, 11 de juliol de 2023, a les 12 h, membres de la Corporació Municipal, encapçalats per l’alcalde, Rafa García, així com treballadors i treballadores de l’Ajuntament de Burjassot s’han concentrat a les portes del Consistori. Ho han fet per a guardar un minut de silenci, en senyal d’enèrgica condemna i rebuig cap a l’últim assassinat per violència masclista, que ha costat la vida a una dona, anomenada Ilham i de 38 anys d’edat, en la localitat valenciana d’Antella.

Els fets es van produir diumenge passat 9 de juliol, al migdia, quan un home de 53 anys va matar a la seua dona a ganivetades en la vivenda familiar, davant del seu fill de 12 anys, qui va demanar auxili davant l’agressió que el seu pare estava cometent contra la seua mare. La parella estava en tràmits de separació i l’autor del crim, després d’assassinar a la seua dona, es va llevar la vida degollant-se.

La Delegació del Govern contra la Violència de Gènere ha confirmat com a violència de gènere aquest assassinat.